Diari Oficial de la Generalitat Valenciana


Sumari del DOGV 8882, del 14-08-2020 (2020/6650)

RESOLUCIÓ de 12 d'agost de 2020, del conseller d'Economia Sostenible, Sectors Productius, Comerç i Treball, per la qual es modifica la Resolució de 19 de desembre de 2019, del conseller d'Economia Sostenible, Sectors Productius, Comerç i Treball, per la qual es va aprovar el calendari de festes locals, retribuïdes i no recuperables en l'àmbit de la Comunitat Valenciana, per a l'any 2020.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8882

Data del DOGV
:   14-08-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6650


Data del document
:   12-08-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * legislació

RESOLUCIÓ de 12 d'agost de 2020, del conseller d'Economia Sostenible, Sectors Productius, Comerç i Treball, per la qual es modifica la Resolució de 19 de desembre de 2019, del conseller d'Economia Sostenible, Sectors Productius, Comerç i Treball, per la qual es va aprovar el calendari de festes locals, retribuïdes i no recuperables en l'àmbit de la Comunitat Valenciana, per a l'any 2020. [2020/6650]  
Mitjançant Resolució de 19 de desembre de 2019, del conseller d'Economia Sostenible, Sectors Productius, Comerç i Treball, es va aprovar el calendari de festes locals, retribuïdes i no recuperables en l'àmbit de la Comunitat Valenciana, per a l'any 2020, publicant-se en el Diari Oficial de la Generalitat Valenciana número 8703 de 23 de desembre de 2019.  
D'altra banda, amb data 19 de febrer de 2020 i a instàncies de diverses entitats locals, es va modificar la citada Resolució de 19 de desembre de 2019, del conseller d'Economia Sostenible, Sectors Productius, Comerç i Treball, publicant-se en el DOGV número 8750, de 27 de febrer de 2020.  
Posteriorment, com a conseqüència de la situació d'excepcionalitat provocada per la crisi sanitària derivada de la Covid-19, a instàncies de diverses corporacions locals es va modificar la indicada Resolució de 19 de desembre, mitjançant sengles resolucions del conseller d'Economia Sostenible, Sectors Productius, Comerç i Treball, de data de 27 de maig i 12 de juny de 2020 publicant-se, en el DOGV número 8823, de 29 de maig de 2020, i en el DOGV número 8836 de 16 de juny de 2020.  
  
No obstant l'anterior, com a conseqüència de la situació d'incertesa que provoca l'actual crisi sanitària, determinats ajuntaments han continuat comunicant canvis en la data de les seues festes locals acordats pels plens de les corporacions respectives.  
En conseqüència, en virtut de la normativa vigent en la matèria, correspon a l'autoritat laboral competent, a proposta del ple de l'Ajuntament corresponent, la determinació dels dies que tenen el caràcter de festa local en el municipi. Així, l'article 37.2 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, estableix que: «Les festes laborals, que tindran caràcter retribuït i no recuperable, no podran excedir de catorze a l'any, de les quals dos seran locals». Per part seua, l'article 46 del Reial decret 2001/1983, de 28 de juliol, sobre regulació de la jornada de treball, jornades especials i descansos, declarat vigent per la disposició derogatòria única del Reial decret 1561/1995, de 21 de setembre, sobre jornades especials de treball ve a assenyalar el següent: «Seran també inhàbils per al treball retribuïts i no recuperables, fins a dos dies de cada any natural amb caràcter de festes locals que per tradició li siguen pròpies en cada municipi, determinant-se per l'autoritat laboral competent -a proposta del Ple de l'Ajuntament corresponent- i publicant-se en el butlletí oficial de la comunitat autònoma, i en el seu cas, en el Butlletí Oficial de la Província.  
  
A aquest efecte, en els termes acordats pels plens dels ajuntaments de les tres províncies de la Comunitat Valenciana i d'acord amb la normativa aplicable en la matèria sobre regulació de jornada de treball, jornades especials i descansos, així com l'altra de pertinent aplicació, resolc:  
  
Primer  
Modificar l'annex de la Resolució de 19 de desembre de 2019, del conseller d'Economia Sostenible, Sectors Productius, Comerç i Treball, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana, per a l'any 2020, deixant sense efecte els dies festius locals corresponents a les següents localitats, els quals seran substituïts pels que cadascuna d'elles propose en el seu moment:  
Beneixida, 21 d'agost  
Tavernes de la Valldigna, 20 d'abril  
  
Segon  
Modificar l'annex de la Resolució de 19 de desembre de 2019, del conseller d'Economia Sostenible, Sectors Productius, Comerç i Treball, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana, per a l'any 2020, establint les festes locals corresponents a les següents entitats locals en les següents dates:  
Albaida, substitueix el 24 de juliol pel 7 de desembre  
Alcoi, substitueix el 25 d'abril i el 27 d'abril pel 30 d'octubre i 7 de desembre  
Aras de los Olmos, substitueix el 20 d'abril pel 25 de setembre  
Beniflà, substitueix el 20 de març i el 20 d'abril pel 24 de juliol i el 14 d'agost  
Benissoda, substitueix el 20 d'abril pel 7 de desembre  
Benissa, substitueix el 27 d'abril pel 8 d'octubre  
Bolbaite, substitueix el 21 i 22 d'abril pel 4 i el 7 de desembre  
Callosa d'en Sarrià, substitueix el 24 de juliol pel 7 de desembre  
Canet lo Roig, substitueix el 4 de maig pel 7 de desembre  
Gavarda, substitueix el 20 i el 21 d'abril pel 19 de juny i el 14 d'agost  
Llutxent, substitueix el 27 i 28 d'abril pel 3 i el 4 d'agost  
Manises, substitueix el 9 i el 20 d'abril pel 24 de juliol i el 17 d'agost  
Mareny de Barraquetes, substitueix el 14 i el 20 d'abril pel 13 i 14 d'octubre  
Monòver, substitueix el 20 d'abril pel 7 de setembre  
Montaverner, substitueix el 27 d'abril pel 20 d'abril  
Petrer, substitueix el 18 de maig pel 8 d'octubre  
Piles, substitueix el 27 de maig pel 9 de setembre  
Planes, substitueix el 5 d'octubre pel 7 de desembre  
Riola, substitueix el 20 d'abril pel 6 d'agost  
Sant Jordi, substitueix el 9 d'abril i el 23 d'abril pel 7 desembre i el 24 de desembre  
Serra, substitueix el 20 d'abril pel 7 de desembre  
Sueca, substitueix el 20 d'abril pel 7 de setembre  
Teulada, substitueix el 20 d'abril i el 15 de juliol pel 2 de novembre i el 7 de desembre  
Vallada, substitueix el 20 d'abril pel 10 de setembre  
  
Tercer  
La present resolució produirà efectes des de l'endemà de la seua publicació en el Diari Oficial de la Generalitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14, 44 i 46 de la Llei 29/1998, reguladora de la jurisdicció contenciosa administrativa, la present resolució, que posa fi a la via administrativa, podrà ser recorreguda potestativament en reposició, o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant la conselleria d'Economia Sostenible, Sectors Productius, Comerç i Treball en el termini d'un mes a comptar des de l'endemà de la seua publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
c) En el cas que el recurrent siga una Administració local, de conformitat amb el que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà a la publicació de la present resolució en el Diari Oficial de la Generalitat Valenciana, podrà formular requeriment raonat perquè s'anul·le o es revoque, tenint en compte que això no incideix en la seua executivitat, ni interromp els terminis de cara a la seua fermesa, per no ser substitutiu del règim de recursos en via administrativa.  
  
València, 12 d'agost de 2020.- El conseller d'Economia Sostenible, Sectors Productius, Comerç i Treball, p. s. (R 15.07.2020, del conseller d'Economia Sostenible, Sectors Productius, Comerç i Treball), la directora general de Comerç, Artesania i Consum: Rosa Ana Segui Sanmateu.